CELEX: 62010TN0579
Language: bg
Date: 2010-12-21 00:00:00
Title: Дело T-579/10: Жалба, подадена на 21 декември 2010 г. — macros consult/СХВП — MIP Metro (makro)

19.2.2011   
            
            
               BG
            
            
               Официален вестник на Европейския съюз
            
            
               C 55/30
            
         Жалба, подадена на 21 декември 2010 г. — macros consult/СХВП — MIP Metro (makro)
   (Дело T-579/10)
   2011/C 55/54
   Език на жалбата: немски
   
      Страни
   
   
      Жалбоподател: macros consult GmbH — Unternehmensberatung für Wirtschafts — und Finanztechnologie (Ottobrunn, Германия) (представител: T. Raible, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: MIP Metro Group Intellectual Property GmbH & Co. KG (Дюселдорф, Германия)
   
      Искания на жалбоподателя
   
   Жалбоподателят иска:
   
               —
            
            
               Да бъде изменено решението на четвърти апелативен състав на Службата за хармонизация във вътрешния пазар (марки, дизайни и модели) от 18 октомври 2010 г. по преписка R 339/2009-4 така, че подадената от жалбоподателя пред апелативния състав жалба да се приеме за основателна и бъде уважено искането за обявяване на недействителност;
            
         
               —
            
            
               да бъдат осъдени СХВП и MIP Metro Group да понесат разноските, направени в производството за обявяване на недействителност, производството пред апелативния състав и в настоящото производство.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: Фигуративна марка, която съдържа словния елемент „makro“, за стоки и услуги от класове от 1 до 42
   
      Притежател на марката на Общността: MIP Metro Group Intellectual Property GmbH & Co. KG.
   
      Страна, която иска обявяване на недействителността на марката на Общността: Жалбоподателя
   
      Право върху марката на страната, която иска обявяване на недействителността: Искането за обявяване на недействителност съгласно член 53, параграф 1, буква в) и параграф 2 от Регламент (ЕО) № 207/2009 (1) се отнася до стоки и услуги от класове 9, 35, 36 и 41
   
      Решение на отдела по заличаването: отхвърля искането.
   
      Решение на апелативния състав: отхвърля жалбата.
   
      Изложени правни основания: Нарушение на член 53, параграф 1, буква в) и параграф 2, както и на член 8, параграф 4 от Регламент (ЕО) № 207/2009, тъй като жалбоподателят е използвал означението „macros Consult“ като име и наименование на търговско дружество/фирма още преди датата на подаване на заявката за спорната марка на Общността и поради това има по-ранно право съгласно член 5, параграф 2, изречение 1 от германския Закон за марките.
   
      (1)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стp. 1).